
L. S. 

Orationem hanc hcturis duo sunt quae praecipienda 
habeo : unutn iis qui ipsam, quum haberetur, audiverunt, 
alterum iis qui nunc primum cognoscant. Hli si unum 
aUerumque locum animadvertant quem audire se non me- 
minerint, sciant haec non postea a me addita, scd inter 
dicendum omissa fuisse, ne andientium patientia abuterer. 
Hi si fortasse in quaedam incidant f quae minus aperte 
aut explicite dicta videantur, cogitent orationem hanc 
destinatam fuisse certae audientium coronae, cum qua 
dicenti propria quaedam intercedebat necessitudo. Quod 
nunc eam in publicum edidi , feci partim amicorum vo- 
luntati obsecutus 9 partim ut et ipse, quantum in me es- 
set, diei hujus anniversarii memoriam more majorum 
servarem, dum spes impleatur fore ut Annales Acade- 
inici, ante paucos annos calamitosa tempestate ahrupti, 
vel potius, ut speramus, interrupti, aliquando reviviscant. 

Scr. Trajecti ad Rhenum, m. Aprili, 1847. 

ACADEMIAE BHENO-TBAJECTINAE CUBATOBES , VIM NO- 

BILISSIMI, AMPLISSIMl! QUI HIS AB ACTIS ES, VIB 

CONSULTISSIME ! 
DoCTBlNAItUM ET ARTIUM PBOFESSOBES , VIBI CLABIS- 

SIMI ! Lectobes EBUDITISSIMI ! 
Qui IN HAC PBOVINCIA ET HAC UBBE POTESTATE ET 

AUCTOBITATE ESTIS CONSPICUI, VIBI HONOBATIS- 

SIMl! 

SACBOBUM ANTISTITES , ABTIUM ET DISCIPLINABUM DOC- 
TOBES ET MAGISTBI, VIBI GBAVISSIMI , DOCTIS3IMI , 
CONSULTISSIMI ! 

ACADEMIAE HUJUS CIVES, COMMILITONES OBNATISSIMI ! 

ClUOTQUOT AD SOLENNIA HAEC CELEBBANDA CONVENIS- 
TIS, AUDITOBES OPTATISSIMI ! 

■ 

Quam sacpe a doctis et indoctis praedicari audimus , 
nostram hanc aetatem multarum rerum intelligentia 
et artium doctrinarumque scientia superioribus seculis 
omnibus longe antestare. Neque vero est cur id aut 
infitiemur aut magnopere miremur , si reputemus , 
quam multae cognitionis viae et opportunitates re- 
centioribus temporibus sint apertae quae olim erant 
clausae. Quot naturae mundique partes longa et as- 
sidua indagatione, observatione, computatione pate- 
factae, quot temporum monumenta e tenebris prolata, 
quot regionum situs et proventus, quot populorum 
linguae, artes, mores reperta et cognita sunt! Quam 

multae res occultae sive in mundi natura sive in rebus 
humanis paullatim vel singulonim per^stigatione vel 
conjuncta multorum opera indagatae et illustratac 
sunt! Quibus omnibus effectum est, ut partim novac 
artes et doctrinae effloruerint, aliae, quas antiqui aut 
leviter tantum tetigissent aut parum recte tractas- 
sent, emendatae et auctae sint. Num mirandum, si 
talibus adjuta subsidiis mens mortalium pedetentim 
ad. pleniorem et clariorem rerum divinarum humana- 
rumque intelligentiam processerit? 

Est profecto, AA. quod nostrae aetati haec scien- 
tiae incrementa gratulemur. Sed quo longius pro- 
gredimur, quo altius tendimus, eo diligentius caveri 
oportet, ne mentis nostrae acies quasi lucis splendore 
praestringatur, aut studii impetu velut vento abrepta 
de rationis via declinet. Ut enim qui per vastum 
mare passis velis navigant cautos esse decet, ne in 
vada aut gurgites incidant, ita quoque in immenso 
doctrinarum campo , quo incitatiore cursu ferimur , eo 
majorc cura providendum , ut salebras et scopulos 
vitemus quae cognitioms iter impediunt. Audivistis 
saepe , AA. etiam ex hoc loco doctrinarum incre- 
menta mentisque processus in veri cognitione digne 
praedicari ; ne mihi , quaeso , audientiam negetis , si 
molestias et impedimenta commemorem quibus verita- 
tis indagatio obsepta est. Argumentum quidem lioc 
non tale esse fateor, quod aut novitate aut splendore 
tangere animos magnopere possit ; quin etiam fore 
arbitror, quibus illud ad retardanda quam ad inci- 
tanda studia aptius videatur. At si reputemus , ita 
nos homines comparatos esse, ut interdum caJcaribus, 

interdura frenis egeamus, ct tam submisse monentes 
quam magnifice praedicantes suo tempore posse pro- 
desse , fore confido ut et vos , viri doctfssimi amplis- 
simique , ct vos , lectissima juvenum corona , benigne 
me audiatis dicturum de cautione adhibenda in veri- 
tatis indagatione. 

Quis infitietur nihil esse homine dignius aut quod 
latius pateat quam veri studium ? Est illud natura 
in hominum mentibus insitum , apparet in pueris , 
cum aetate ingeniique cultu crescit, et quo quisque 
est indole excellentior , eo acrius veri amore ducitur. 
Quam late autem pateat , statim quisque agnoscat 
qui artium doctrinarumque consilium animo consideret. 
Quid est enim summum illud, quo oinnis investigatio 
spectat ? nihil aliud , credo , nisi veritatis cognitio. 
Historici annales populorum pervolvunt et annosa 
monumenta praeteritorum seculorum scrutantur, quo 
consilio? ut veram rectamque rerum , temporum , 
hominum imaginem repraesentent Cur physici natu- 
rae vires et rerum elementa indagant, coeli siderum- 
que motus et intervalla metiuntur, in ima terrae 
visccra penetrant? ut veram naturae vim mundiquc 
fabricam cognoscant. Cur critici desudant in vetustis 
codicibus excutiendis , lectionibus conferendis , verbis 
sententiisque ponderandis et examinandis? ut sinceram 
vetustatis manum et germanam antiquorum scripto- 
rum effigiem instaurent. An reliquas disciplinas com- 
memorem ? Interroga jurisprudcntem , theologum , 
philosophum, quid spectantes vel in civitatum natu- 
ram horainumquc jura et officia inquirant , vel augusta 

religionis etfata et divinae providentiae vias explorent, 
vel occultas naturae leges abstrusasque mentis notio- 
nes indagent? omnes respondebunt: propositum sibi 
esse ut quid verum sit in rebus divinis vel humanis, 
in mundi natura vel hoininum moribus , anquirant , 
idque errorum et superstitionum commentis exutum 
clarius ostendant. Quodsi vero aliquis dicat , multas 
illarum disciplinarum propter utilitatem potius vel li- 
beralem animi cultum et delectationem coli quam ve- 
ritatis studio : fatendum , plerasque earum utilitatem 
et voluptatem comitari, sicut umbra corpus comitatur; 
attamen si quaerimus , quid sit praecipuum , quid 
ultimum quo omnis cognitio et doctrina tendat , non 
dubito quin omnes mihi assentiantur , id in eo positum 
esse , nt unumquidque noscamus tale quale est, opi- 
nionum commentis et fallaci specie liberatum , hoc 
est, id quod verum appellamus. 

Apparet inde , quam late veritas pateat. Quibus 
autem stimulis veri studium hominum mentes impel- 
lat, agnoscamus, reputantes quam ardua ct molesta 
multi ausi et perpessi sint scientiae comparandae gra- 
tia; quos labores et curas multi tolerarint , quae pe- 
ricula adierint, qnae damna atqne snpplicia adeo 
pertulerint, ut animos veritatis pabulo nutrirent! An 
uilum lucrum tam acriter stimulare hominum studia 
potuit quam scientiae amor ? Quem autem modum , 
quam metam ponunt investigandi industriae? Mundi 
polos percurrunt, terrarum viscera scrutantur, vctus- 
tatis memoriam eruunt, remotissimorum temporum et 
populorum monumenta, artes, linguas explorant; quae 
autem doctrinae cognitionem fugiunt , ratione anqui- 

runt, occulta rcrum principia causasquc indagant, 
universi ordinem , quo tam supera quam infera con- 
tinentur, mente investigant. Haec cogitantes nonne 
vere axaxagoram praedicasse censemus, nihil esse 
homini in vita magis expetendum quam naturae veri- 
que contemplationem? et quod de pulcri idea dixit 
PLA.TO, eam^ si oculis cerneretur, mirabili sui amore 
omnes innammaturam , nonne rectius etiam de vero 
dici queat? 

Sed est ut proverbium dicit : Ardua quae pulcra ! 
Eadem illa veri indagatio multis obsepta est difficul- 
tatibus , quibus cognitio impeditur et mentis acies 
obtunditur. Imbecilli et angusti sunt sensus , quamvis 
omnibus artis instrumentis adjuti, ad naturam explo- 
randam ; fallax est judicium et mens in ratiocinando 
facile labitur. Quam frequenter vero in contemplan- 
do nescio quibus molestiis et sensunm visis dissipatur 
animus et a cogitandi diligentia avocatur! Quam saepe 
vel aegritudine aliqua vel cupiditate vel afFectione 
rationis lux praestringitur ! Porro quum ad cogno- 
scendum utamur animo et corpore , etsi sunt qui haec 
ambo unum esso adseverant, quam raro tamen amice 
conspirant ! quam magnum est saepe sensuum men- 
tisque discidium ! Nonne saepe fit ut, dum illi vigi- 
lant , haec dormitet ; dum haec operi intenta est, illi 
aliud agant Et prout quisque in sua arte et studio 
vel mentem vel sensus magis adhibere consuevit, ita 
altera illarnm partium promptior et acutior est, altera 
tardior et hebetior. Qui in rebus corporeis scrutan- 
dis, ponderandis, metiendis occupari solent, hi inter- 

dum cacci sunt ad ea quae sensuum vel instrumen- 
torum aciem fugiunt; contra qui in mentis notionibus 
toti sunt defixi, haud raro hebetiores sunt ad ea quae 
sensuum ope et experientia noscuntur. Sed ipsius 
etiam animi vires quam saepe sunt dispares et inae- 
quales I Hic acute cernit in mathematicorum numeris 
et figuris, ad musicorum numeros et poesis iraagines 
obtusus est. Quam raro variae ingenii mentisque fa- 
cultates prorsus inter se conspirant! Quis mortalium 
omni ex parte sapit et viget? Quis, non dicam om- 
nibus horis, sed vel unius horae momento totus videt, 
totus audit, totus intelligit? 

Sed non modo virium inopia, etiam voluntatis nos- 
trae vitio veritas saepe obtegitur. Si enim candide 
fateri volumus, omncs praejudicatis opinionibus duci- 
mur, omnes nostra placita magis fovemus quam aliena, 
contra aliena peccata ocius cernimus quam nostra. 
Inest enim in omnium animis tacita quaedam assen- 
tatrix, innata illa tpihwria , cujus susurrus nos quasi 
Sirenis voce incantat: hanc expellas licet furca, tamen 
usque recurrit. Quis est historicus , quis criticus , 
quis philosophus , qui non se plus vidisse quam alios, 
non se rem acu tetigisse, non se naturae rationisque 
arcana perspexisse putet? Et tamen quis est horum, 
quamvis ingenio doctrinaque excellens, qui non in 
multiplicem et justam doctorum indoctorumque repre- 
hensionem incurrerit ? Praeterea ut ' corporum , sic 
animorum quoque varius est habitus et vultus , et in 
judicando quisque suo sensu ducitur. Alius est na- 
tura cautior, alius audacior; alius ad credendum, alius 
ad dubitandum pronior. Alter est recepti moris tenax, 

reverens antiquitatis, lubcnter sequens ea quae reli- 
gione, fide, auctoritate commendata sunt; vetera ut 
tuta tuetur, nova ut temeraria spernit. Alter est no- 
varum rerum amans, vetustatis auctoritatem et mo- 
numentorum fidem parvi facit, antiqua ut obsoleta 
facile .contemnit , recentia cupide arripit et fovet. Ita- 
que ut in vita sic in doctrinarum cultu alii sunt sta- 
biles et sedati , alii mobiles et impetuosi ; alii dogmatici , 
alii sceptici; alii recepta tuentes, alii nova sectantes. 
Quam pauci, studio vacui et integro usi judicio, colunt 
auream illam ocoyoomfvijv , quae nimium omne evitat? 

Accedit phantasia, assidua illa sensuum mentisque 
comes: quidquid animo agitas, haec statim praesto 
est; rerum visa et notiones vix inchoatas ornat et 
auget, rationem antevertit, et vera falsis misccns spe- 
ciosas fingit imagines, quibus decepti quam facile de 
placido et sobrio mentis statu depellimur! Ilinc tot 
praejudicatae opiniones , tot praepostera judicia et 
inania coinmenta, quae saepe imprudentes nos fallunt 
- et adducunt ut exiles umbras pro vivis formis, vigi- 
lantium somnia pro veritatis effatis amplectamur. Quid 
plura? Nonne haec reputantes fateamur, merito jam 
veteres questos esse, lubricam rem esse veri indaga- 
tionem ? Pleni sunt sapientum libri querelis , veritateui 
caligine obductam esse, imbecillos csse sensus, men- 
tem velut carcere inclusam , omnia denique TvyXd xal 
xcoqxx: quare si particulae quaedam veritatis tanquam 
lucis scintillae nobis appareant, at ipsius deae manifes- 
tum vultum intueri mortalibus non concessum esse, 
ac frustra laborare qui universum se mente complecti 
posse confidant. 

At objiciat quis : Audio, et fateor fallacia esse ho- 
minum judicia, veritatem tenebris obseptam; sed quod 
singuli videre non possunt, id cunctis potest contin- 
gere; quae non unius hominis, unius aetatis aut po- 
puli studio noscuntur , ea collat& multorum seculorum 
opera nosci queunt. Superiorum inventa augentur 
novis , veteres errores corriguntur seriorum repertis : 
ita veritatis scientia paullatim crescit: e grano fit pe- 
detentim cumulus , e multis igniculis tandem clara lux 
excandcscit, quae erroris tenebras magis magisque 
dispellit. Quidni ergo speremus, assidua doctrinae 
rationisque investigatione eo procedi posse, ut tam in 
divinarum quam humanarum rerum cognitione veritas 
aliquando manifesto lumine se pandat? Fateor, AA. 
multa cogitando et experiendo esse aperta et illustrata 
quae prius ignota vel obscura crant mortalibus; multo 
etiam plura restare quae investigando aperiri queant. 
At quam infinita est quaerendi materies — et ne 
unam quidem rem quamlibet penitus adhuc novimus! 
Si autem singuli sunt fallaces, an cuncti erant falla- 
ciae immunes? Errorum commenta delet dies, fateor; 
at idem 4ies novos usque errores parit. Progredere 
quantum potes , nusquam nec metam indagandi nec 
finem errorum inveneris ! 

Vemm audio aliquem me increpantem: Quorsum 
hae cantilenae toties decantatae? Num igitur in scien- 
tiae investieatione et studiorum cursu subsistamus ? 
num lubrica et ardua metuentes in desidia languesca- 
mus ? Quis est tam stupidus aut iners , AA. qui 
insitum ingeniorum motum et naturalem mentis vim 
cohibere vel retardare velit aut pos.-it? Quis tam 

stulidus qui , machinis invcntis , manibus laborare 
malit? Alacriter incumbendum in studia, audendum 
sapere ; sed caveamus ne quasi vento abrepti subli- 
mia sectantes inania captemus, neve inchoata pro per- 
fectis, simulata pro veris habeamus, et sero animad- 
vertamus nos nubem, ut ajunt, pro Junone amplexos. 
Imitemur in omni doctrinae studio SOCRATIS illam 
modestiam, qui diligenter videbat, quid valeant hu- 
manae vircs , quid ferre recusent , quique multa assi- 
due quaerens et sciscitans, pauca se scire profitebatur. 

Sed sentio , me nimis late et generatim loqui ; quo 
clarius appareat quid velim, rem exemplis quibusdam 
declarare juvat : unde autem potius exempla pctam 
quam ex eo disciplinarum genere , qudd Ordini , cui 
adscriptus sum, philosophiae theoreticae et Htterarum 
humaniorum est mandatum. 

Ut a mea arte incipiam, quisque novit in litcrarum 
disciplina praecipuum locum tenere criticen , a inultis 
liberalium artium reginam praedicatam. Ilaec sive 
ars sive facultas id sibi propositum habet , ut in litte- 
rarum monumentis vera a falsis , recta a pravis* di- 
stinguat, antiquorum scripta maculis purget et in 
pristinum nitorem restituat , ut dictorum factorumque 
fidem et auctoritatem ponderet , ventatis testimonia 
ab erroribus et commentis secernat. Opus praeclarum 
sane et arduum ! Quis non admiretur criticorum in- 
dustriam, qui indefessa cura vel in vetustis libris 
eruendis , vel in testimoniis comparandis , vel in ver- 
bis sententiisque examinandis elaborant , ut verum 
reperiant ? Quis non agnoscit , quantum emolumenti 

illorum solertia et eruclitio litteris, historiae, omni de- 
nique antiquitati attulerit ? Quanto politiores nos 
hodie classicos scriptores legimus quam nostri proavi ! 
Quanto acutius ct rectius ^ios multa judicamus quam 
illis contigit ! Quam multi libri, quam multa testi- 
monia et facta, quae olim pro veris et probatis ha- 
bebantur, incerta et ficta esse compertum est; alia 
vicissim , prius suspecta , serius critices ope firmata 
sunt! Merito igitur ars critica fax Iittcrarum habenda 
est; nihilominus fatendum, eandem haud raro tene- 
bras offudisse veritati. Evolve scriptores veteres, ex. 

gr. SOPHOCLEM, PLATONEM, CICERONEM, HORATIUM, 

et perlustra criticorum commentarios , mirabere non 
pauciores fere eorum conjecturas diem redarguisse 
quam comprobasse. Indicio hoc est, quam lubrica res 
sit ars critica et quam caute in ea factitanda versari 
oportcat. Idque ex ipsius natura et rationc effici 
potest. Versatur quippe magna pro parte in talibus 
rebus et argumentis , in quibus non evidens cognitio, 
sed probabilitas tantum inest. Nam sive de verbis et 
sententiis , sive de factis et testimoniis quaeritur, haud 
raro' lubrica est interpretatio, ambigua optio , dubia 
auctoritas : litterae sunt mutae testes , nec adstant 
ipsi auctores quorum sententiam sciscitari possimus. 
Itaque pondera sedulo rerum momenta , excute dili- 
genter testiraonia , saepe ultra id quod probabile vi- 
deatur progredi non poteris. Quo autem minus evi- 
dentiae in rebus incst quoque plus loci relinquitur 
dubitationi , eo sumus ad tentandum et conjiciendum 
procliviores. Testium et documentorum penuriae sub- 
venit ingenium quod dubia explicet, obscura illustrct, 

depravata corrigat. Periculosae profecto plenum opus 
aleae ! Nam , ne dicam quam facile ingenii illecebris 
decipiamur quamquc lubenter nostra cogitata et in- 
venta in classicos scriptores inferamus, in judicando 
ducitur suo quisque sensu : quae cujusque auribus , 
sententiae, animo placent, ea facilc probat, contraria 
rejicit; bic laxior est ct facilior, hic justo severior et 
morosior ; quis autem est , quamvis ingenio et erudi- 
tione praestans , qui non dicam omnis Latii et Hella- 
dis notitiam complectatur, sed qui vel unius cujusdam 
excellentioris scriptoris mentem et formam, cogitandi 
dicendique modos ct figuras , animi orationisque linea- 
menta omnia ita cognita habcat, ut quid quoque 
loco absonum , quid consonum sit , tuto pronuntiare 
possit ? Excellens in primis criticus fuit rich. bext- 
lejus, in quo viro eruditioni par fuit invcniendi sa- 
gacitas et judicandi acumen. Ejus dissertationes de 
phalaride semper ab omnibus exemplum facultatis 
criticae praedicatae sunt; nec minus illustre doctrinae 
et subtilitatis monumentum reliquit horatii editionem, 
quae omni tempore maximo pretio aestimabitur. Et 
tamen ex tot emendationibus et conjecturis quamvis 
nitidissimis , quibus ille Flaccum suum ornavit, quam 
paucae tempore probatae ct receptae sunt ! Tam lu- 
bricum est scriptorem aut poetam , ingeniosum prae- 
sertim et facetum, ad suum sensum vel ad communem 
cogitandi et loquendi normam corrigerc. 

Idem bentlejus cxercitatissimus fuit in versuum 
numeris et quasi fundamenta jecit doctrinae metricae, 
quam nostra aetate god. hermannus , aug. boeck- 
hius, guil. dixdorfius aliique exaedificarunt. Ope- 

rosa ars et subtilis, quae interiorem poematum fabri- 
cam et quasi spiritum eorum rimatur, efficitque ut et 
vim ac suavitatem poesis plenius percipiamus , et nume- 
rorum indiciis ducti multos naevos emendare possimus, 
quibus lyricorum, tragicorum, comicorum scripta sunt 
maculata. Quare praedicanda jure est illorum solertia 
qui varias metrorum formas et carminum modos de- 
scripserunt et singulorum leges explicuerunt ; si quis 
vero hac scientia confisus audeat omnia pindari, 
aeschyli , sophoclis carmina rigide ad metricas 
regulas revocare , quidquid ab his recedat suo arbi- 
tratu corrigere , nae illi verendum ne temeritatis cul- 
pam vix effugiat. Quis enim, quamvis digito et aure 
callens , definire qucat , quid veniae in liberioribus 
praesertim numeris poeta sibi indulserit, quid incuria 
admiserit, quid cantus vel pronuntiatio ei concesse- 
rint ? 

Sed non tantum in verbis numerisque, non tantum 
in singulis sententiis et testimoniis examinandis ars 
critica occupata est, eadem altius quoque spectat. 
Quum enim assidua et diJigenti lectionc scriptorem 
aliquem penitus cognoverit in ejusque, ut ita dicam, 
familiaritatem intrarit, informat sibi doctrinae illius 
ingeniique effigiem, ad quam deinde scripta ejus 
examinans , vera et sincera a suppositis et corruptis 
secernat. Haec facultas est apex artis criticae, cui 
debemus quod multa opera, gloriosis quondam homeki , 

DEMOSTIIEXIS , PLATONIS , ARISTOTELIS, aliorum 110- 

minibus splendentia, falsis his titulis exuta sunt. Sed 
eadem res quantam judicii severitatem , quam acrem 
veri sensum postulet , quis non videt ? Dum enim 

scriptoris spcciem mente adumbramus, quam facile vel 
affingiraus aliquid veritati vel dctrahimus! Et quam 
saepe ipse scriptor est dissimilis sui propter diversam 
matericm vel aetatcm vel aliquas temporum opportu- 
nitates! Exemplo sit plato, cujus libros legcntibus 
mira apparet doctrinae , ingenii et coloris diversitas : 
idem est in aliis dialogis simplex et lenis , in aliis 
subtilis et acutus , in aliis elatus et copiosus , ut vix 
crederes ab eodem ingenio tam dissimilia opera esse 
profecta. Quae res nonnullos excellentes criticos ali- 
quando fefellit. An citem vobis s ciileierm acixerum 
et astidm , utrumque acumine et eruditione praestan- 
tem et in Platonis lcctione maxime versatum : quo- 
rum alter quum Platonis scripta in justam disciplinae 
formam ordinemque redigere vellet, alter exigeret ea 
ad certam rationis orationisque speciem, uterque Pla- 
tonis philosophiam eximie quidem illustrarunt, attamen 
nimis angustis eam coarctarunt finibus ; uterque per- 
multos ejus dialogos pro suppositis ejcccrunt , parum 
probabilibus usi argumeniis. Videlicet non satis at- 
tcnderunt , alia fuisse adolcscentis scripta , alia juve- 
nis, alia maturae aetatis, alia sencscentis ; alia denique 
ab auctore inchoata fuisse, alia perpolita: ita recti 
quadam spccie deccpti in errorem inciderunt, qui 
cautiorum judicum censuram haud effugit. 

Loquebar de literis. Quid dicam de historia om- 
nique antiquitate , quae Graece latiore dQx<xtoXoyiccg 
vocabulo nuncupatur? Hujus cognitio quis ignorat 
quantam cavcndi curam postulet , in iis pracscrtim 
rebus quarum notitia non claris consignata monumen- 
tis, sed obscuris indiciis vel fama prodita ost? Ex hoc 

genere sunt populorum urbiumque incunabula, artium 
et institutorum initia , religionum et fabularuin sensus 
et origo. Admiranda est sane sagacitas eruditorum 
qui operam navarunt nt abditas bas vctustatis partes 
eruerent et illustrarent ; attamen horum ipsomm ex- 
empla nos docent , quam lubrica sit haec indagandi 
via et quam difficile sine prolapsione in ea insistere 
ac progredi. Praestantem imprimis historicum , tam 
veri amore et sagacitate quam eruditione admirabilem, 
NIEBUHRIUM fuisse omnes agnoscunt. Quis illo prae- 
clarius de historia Romana promeritus est ? Kihilo- 
minus in iis quae de prisca Romae conditione et bi- 
storia disseruit, quaedam esse acutius disputata quam 
vcrius , nemo diffitebitur : ex. gr. quod de gemina 
Romanae gentis natura et de duplici urbis origine , 
Roma et Remuria, commentus • est ; vel quod anti- 
quissimam Romanorum historiam omnem fluxisse vo- 
luit e priscis quibusdam carminibus quae olim Latini 
vates Faunique cecinissent , quorum adeo vestigia in 
Ennii versibus et Livii historiis agnoscere sibi vide- 
batur. Haec opinio , nullis nixa historiae testimoniis , 
effecta est praesertim comparatione aliorum populo- 
rum , imprimis Graecorum : ut enim apud hos poesis 
olim fuerat historiae parens , similiter apud Romanos 
quondam fuisse, et quidquid in vetere Romanorum 
historia fabulosum esset, e priscis Latii carminibus 
derivatum credidit. In quo tamen mirere non ani- 
madvertisse acutissimum virum, quantum populi Ro- 
mani origo et indoles ab aliis gentibus , Graecis prae- 
sertim, distaret. Ita praejudicata opinio, si semel infixa 
haeserit, etiam sagacissimi ingenii aciem interdum fallit. 

Nihil vero obscurius est quam indagatio sacrorum, 
rituum et fabularum quae de diis narrantur, ut non 
mirum sit his de rebus tantam esse interpretum dis- 
crepantiam. Ingredere mythologiae campum, qualem 
in labyrinthum induci te putas! Si satis tibi sit 
nosse veteres fabulas, quales a poetis et scriptoribus 
narratae^sunt , expedita est via ; si porro in his pro- 
priam cujusque nationis indolem velut lineamentis 
quibusdam adumbratam agnoscere studeas, haud de- 
sunt satis clara vestigia; si vero his non contentus 
in fabularum illarum sensum et originem penetrare 
cupias, quaestionem moves multa caligine involutam. 
Quid enim ? Perspectum est , quod cuivis attentius 
legenti appareat , Homerum et Hesiodum , qui theo- 
goniae auctores apud Graecos habiti sunt , multa ab 
antiquioribus vatibus accepta vel fando prodita partim 
non intellexisse , partim poeticis fictionibus adulterasse. 
Itaque statim quaestio oritur: quae fuerit fabularum 
illarum nativa forma , fucato illo colore et habitu 
ex%ta ? unde ductae in novas formas migraverint ? 
sintne in ipsius Graeciae gremio ortae et educatae , 
an ab Oriente iJluc derivatae? Ad haec cognoscenda 
non sufficiunt limpidi illi fontes et amoeni poetarum 
horti ; avia dumeta tentanda sunt , omnes artes et 
machinae adhibendae : rimanda vocabulorum etymojo- 
gia , scrutandi veteres ritus , comparandae diyersorum 
populorum fabulae. Haec autem interpretandi ratio, 
quae etymologia et analogia continetur, quam conjec- 
turalis et fallax esse soleat, experientia tam in aliis 
doctrinae partibus quam in hac de qua loquor probavit 
Ut e multis exemplis unum afferam, celebratissimum 

est PRID. CREUZERi, summi viri, opus, !n quo Grae- 
corum mythologiam adhibitis ' placitis Indorum , Per- 
sarum, Aegyptiorum aliarumque gentium interpretari 
instituit: quod opus ut est alti ingenii et praeclarae 
eruditionis monumentum , ita in varias incucurrit re- 
prehensiones , sive quod auctor similitudinis specie 
' deceptus diversa miscuisset, sive quod testibus ad pro- 
bandum usus esset parum idoneis , sive quod quaesita 
aut prava interpretatione sensum corrupisset De qui- 
bus ut nostrum non est judicare, ita illud dicere non 
vereor, etiamsi generatim assentiare Creuzeri judicio, 
esse inter diversas omnium gentium religiones et fa- 
bulas cognationem quandam omnesque ab uno au- 
gustoque fonte fluxisse , tamen id singillatim expiscari 
velle opus esse axgov xoXvppTjTrjQog , et incredibilem 
postulare cautionem ut salvus e profundo emergas. 

Quorsum vero haec ? Num eo spectant ut quem- 
quam vel ab obscurarum rerum indagatione vel a 
critica arte exercenda deterream ? Multum abest: 
nam et critice eximie valet tam ad acuendas menfes 
quam ad litterarum cognitionem aperiendam , et ipsae 
illae vetustatis latebrae miris quibusdam stimulis nos , 
ad se trahunt , earumque invcstigatio latiorem rerum 
prospectum nobis aperit Quid ? quod ipse fateor me 
non sine delectatione interdum devia sectari, interdum 
periclitari aliquid fortasse audacius. Sed volo claro- 
rum virorum periculis memetipsum et juventutem 
hanc moneri , quam caute et diffidenter in talibus 
rebus versari oporteat , quantaque cura providendum 
sit ut modum teneamus ; siquidem etiam in doctrina 
usu venit illud quod in vita respicere nos jubet vetus 



Digitized by Google 



19 

poeta: o<wp nliop ijpiov navvog , quanto satius eit wi- 
terdum dimidium habere quam iotum. 

Tandem veniam ad eam disciplinam , in qua veri 
cognoscendi studium et facultas mortalibus insita ma- 
xime elucent. Intelligitis, AA., rae philosophiam di- 
cere , h. e. eam disciplinam , quae non fluxa mutabi- 
lium rerum cognitione nec particula aliqua veri in- 
daganda contenta est, sed quae in ipso veritatis quasi 
prato versata , res quales per se sint considerat. Haec 
intelligentiam a sensu avocans , rerum genera et for- 
mas mortali concretione exutas intuetur , rationes 
causasque vitae et morum , agendi et intelligendi 
scrutatur, atque in intimum mentis recessum pene- 
trans , cogitationem intendit ad contemplandas ideas , 
aeterna illa veri , boni et pulcri excmplaria , quorum 
notitiam divinitus animis insitam , vel , ut Platp dice- 
bat , e prioris vitae reminiscentia haustam in hanc 
vitam attulimus; denique ad coelestia se erigens an- 

i 

quirit ipsam summi principii naturam , quo tanquam 
puro fonte origo rerum omnium et harmonia universi 
contineatur. Sed latior et augustior est philosophiae 
campus, quam ut ego, AA., qui non nisi limen tem- 
pli tetigi, omnem ejus amplitudinem capere aut ver- 
bis assequi valeam. Quae vero dixi sufficiant ad 
indicandum , nullam mea sententia disciplinam esso 
in qua coelestis animi origo et divina cognatio clarius 
eluceat, nullam quae ad ingenii animique cultum 
uberior esse possit quam philosophiam. Et tamen mi- 
rum est dictu , quam multos illa omnium artium pa- 
rens omni tempore nacta sit adversarios. Hujus rei 

causam si quaerimus, posita sit partim in nostra 
quadam vulgarium hominum segnitie aut tarditate , 
partim vero etiam , nec minime , si platonem audire 
volumus, in ipsorum culpa philosophorum , vel potius 
eorum, qui splendido sapientiae titulo capti invita 
Minerva in philosophiae possessionem invaserunt. Nec 
temere Platonem sic existimasse, arguit, opinor, hi- 
storia philosophiae. Videlicet ut magnifica, ita ardua 
res est philosophari , atque si usquam, hic sane valet 
vetus illud proverbium : noXXol fAiv vao&ijxoyoQQi , 
P&xioi b*i n nctvooi, multi tJiyrsigeri, bacchi vero pauci! 
Percurrite animis sectas philosophorum, haud paucos 
in his reperietis, quorum omnis paene scientia in 
inani argutiarum aucupio fuit occupata ; alios , qui 
captiosis ratiunculis veritatis et honestatis fundamen- 
ta labefactarunt Cogitate exempli causa Sophistas , 
Megaricos, Epicureos, quorum plures, quamvis docti 
et acuti , tamen philosophorum nomine fuerunt in- 
digni ! Sed hos ut omittam , ii ipsi, qui cum ingenii 
et doctrinae excellentia sincerum vcri rectique amo- 
rem conjunxerunt , quam longe saepe aberrarunt! 
Nullus autem error est crebrior quam ille, quem in 
omni vita SOCRATES insectari solebat, quod multi scire 
se putant quae nesciant aut pro falsis rcjiciunt quae 
non intelligant. Multi si partem aliquam veri per- 
spcxissent , jam omnem penitus scientiam se assecutos 
putabant. Fuerunt, exempli gratia , qui in rerum 
elementis et viribus indagandis occupati, occultam 
naturae fabricam et abditas rerum causas legesque 
acute cernerent, eam vero vim, cujus notitia omnium 
animis infixa inque toto niundo expressa est, non vi- 

dereut; qui divinum numen aut separarent a mundo 
aut plane tollerent. Alii in mentis contemplatione 
defixi, adspectabilem naturam, ut fluxam et caducam, 
pro vano simulacro habebant, solum verum crede- 
bant naturam quandam intelligibilem , quam ens ap- 
pellabant, aeternam illara et immutabilem et plane 
similem : magnificam sane speciem , speciem ta- 
men, vitae mentisque expertem! Loquor de antiquis, 
AA., in quibus me plus quam in recentioribus versa- 
tum esse fateor. Si tamen ad recentiores venire vcl- 
lem, etiam hic, opinor, indicari possent, qui philoso- 
phiam,illam virtutum cultricem, magistram reddiderunt 
vitiorum; etiam hic fuerunt quidam ita in materia 
infixi, ut nil agnoscerent nisi quod scalpello rimari 
vel mensura aut pondere assequi possent; etiam hic • 
non defuerunt , qui abstractas notiones pro solidis 
formis , umbras pro veritate habcrent. Quis autem , 
qui vel ultimis labiis philosophiam attigerit, non ani- 
madvertit quam multa in disserendo tanquam cognita 
et perspecta in medio ponantur, quorum non nisi 
cxiles et complicatas habeamus notiones; quam multa 
item ut certa fateri ratio et conscientia cogatur, quae 
tamen intelligere et explicare frustra adhuc studucrunt. 

Ostendunt haec, quam imbecilla sit in maxima na- 
turae excellentiil humanae mentis acies ; et nonne 
mirabimur, exstitisse philosophos , qui universi mundi 
amplitudinem se capere, principium et processum re- 
rum omnium se ratione perspicere et inde quaecum- 
que sint aut esse possint, summa, media, ima, quasi 
rudentem evolvere posse confidant? exstitisse, qui ra- 
tionis suae decretis tantopere confidant, ut quaecum- 

que haec excedant, divina effata, historiae testiinonia, 
repudiare non vereantur? Nae illi videant, ne clara 
illa lux multis caliginis maculis sit suffusa! Kedeo 
ad id quod modo dicebam: praeclara res est philoso- 
phia et omnium studiis dignissima, sed magnam ju- 
dicii severitatem , majorem etiam animi moderationem 
postulat. Quare si philosophiae studioso recte prae- 
cipitur illud: Sapere aude! non mirfus recte moireatur 
alterum illud: Modum serva! Quamvis alte quis in- 
vestigando penetret, ne speret se infinitum compre- 
hendere aut absolutum perspicere posse , sed teneat , 
etiam nunc valere quod quondam Agrigentinus sapiens 
cecinit: Frustra quis confidat se universum perspicere 
posse , quod nec visus mortalium nec auditus nec intel- 
lectus unquam assequetur *). Teneat quod parens phi- 
losophorum profitebatur: Revera sapientem esse Deum, 
humanam vero sapientiam parvi esse pretii! f). 

Sed audivi aliquando dicentem: Cur igitur sapien- 
tiae studeam, cur in philosophia elaborem, si tamen 
veram scientiam consequi numquam potero? Lepida 
sane quaestio! Numquis item quaerit: Cur felicitatem, 
cur virtutem omni ope mihi comparare studeam, quum 
tamen veram quoque virtutem et solidam felicitatem 
nemo mortalium sit consecutus ? Ulud vero mihi quis 
objiciat: Esto; fateor et philosophiam et omnes doctri- 

nas, exceptis fortasse mathematicis , erroribus impli- 
catas esse ; at ipsi illi errores mentem acuunt et ad 
sapientiam conducunt : consule historiam omnium tem- 
porum, non alia via ad altiora pervenire nisi per 
devias semitas et tortuosos anfractus ulli contigit : ergo 
qui sapere cupiat , errare ne reformidet, aut domi 
sedeat tutus timidusque et humi serpat ! Concedo 
equidem, AA., verum et falsum artissime cohaerere, 
ita ut alterum sine altero adipisci haud facile sit: 
attamen aliud est humi serpere, aliud Icariis pennis 
per vacuum aerem ferri ! Errores ad veritatem du- 
cunt: etiam seditiones et bella ad concordiam et pa- 
cem, etiam morbi ad valetudinem conducunt: quis 
tamen propterea audacter in bella et pericula se con- 
jiciat , ac non potius omni cura ab iis caveat? Quem- 
admodum in vita rectius vivitur secundum iioratium, 
iieque altum eemper urgendo nec lilus nimium premendo, 
sic quoque in doctrinae studiis plus proficiamus ex- 
trema vitando et sequendo auream illam regulam, quam 
ut divinitus praescriptam Graeci omnibus commenda- 
runt : Mydiy vnio rb ptroov !. 

Jam officium hujus diei a me postulat ut Acade- 
miae statum, qualis hoc anno fuerit, et quae ei pros- 
pera vel adversa obtigerint , commemorem. 

Multa quidem laeta, haud pauca vero etiam tristia 
hic annus tnlit. Jam statim initium mei muneris luc- 
tuosum fuit tristi morte Caroli Guilielmi Hager, 
qui oriundus e M. Ducatu Hessiae, quum per aliquot 
annos in hac Academia theologiae operam navasset, 
proxiini anni d. xxx m. Martii flebili fato occidit. 

Mensis Junii d. m luximus Joannem Carolum 
van Brakel, Rheno-Trajectinum, Jurispr. studiosum, 
quem juvenem tam morum candore quam indefessa 
spectatum industria in medio curriculo tabes absumsit. 

Mensis Septembris d. ix obiit Joannes Theodo- 
rus Elias Endtz, Helmondensis , qui vix publico 
examine probatus nomenque inter Academiae cives 
professus erat, quum repentinus morbus velut tem- 
pestas eum ab optato cursu avertit. 

Mensis Octobris d. ix mortuus est Joannes II er- 
manus de Gier, Rheno-Trajectinus, qui per plures 
jam annos strenue in literis elaborabat. Quis prae- 
ceptorum et amicorum juvenem hunc non amavit? 
quis honestatem ejus et virtutem non suspexit? Sed 
animi contentioni impares erant corporis vires ; lenta 
tabes eum exhausit , desideratum parentibus et Aca- 
demiae, quae funebrem sodalium pompam tacito luctu 
est prosecuta. 

Mensis Novembris d. vn obiit Janus Ludovicus 
Tilanus, Arnhemiensis , tam hujus Academiae quam 
Athenaei Amstelodamensis alumnus , qui ita strenue 
in medicas artes incumbebat, ut claro patre dignum 
se filium aliquando fuisset praestiturus ; vehemens vero 
febris eum justae parentum et doctorum spei eripuit. 

Ejusdem mensis d. xxix exstinctus est Gerar- 
dus Eliza Steenhoff, Veteraquensis , Theologiae 
studiis destinatus. Laterum infirmitas , qua jam pri- 
dem laborabat, pedetentim augescens tandem omnem 
valetudinis restituendae spem fefellit eumque abstulit 
ab Academia , cui ostensus potius fuerat quam datus. 

Pari valetudinis infirmitate affecti occiderunt proximi 

anni d. xxn m. Decembris Arentius Paling, TVoer- 
densis, Medicinae studiosis adscriptus, et nuper d. vii 
Martii Henr. Hubert. Petr. van de Wall, Arnhe- 
miensis, Juris Candidatus; alter lenta tabe confectus, 
alter celeri morbo absumtus. Utriusque morum modestia 
et doctrinae amor, tam mihi quam aliis praeceptori- 
bus spectata, parentibus et amicis diu desiderio erunt. 
Funera haec reputantes, doleamus profecto saepe op- 
tiraae frugis iugenia iniquo fato absumi. Haec cogi- 
tatio, AA. insatiabili nos luctu afficeret, nisi sciremus, 
non hanc terram, sed coelum esse nostram patriam ! 

Quodsi hos juvenes Academia luget, nec immemor 
erit senis suo tempore exstincti , viri doct justi 
heinr. koch, Bipontini, Litt Germ. quondam Lecto- 
ris et Academicae Bibliothecae Custodis. Quam multi 
nostrum hujus viri promptam operam et officiosam 
benevolentiam sunt experti ! Erant in illo mira animi 
alacritas et indefessus labor festiva jucunditate condita. 
Saepe meminimus eum videre , quum dira podagra 
manus pedesque vincfos teneret, hilari tamen vultu 
per plateas et conclavia repentem, et baculo innixum 
tam muneris negotia quam amicorum officia strenue 
obeuntem. An mirum , si ille multorum non aequa- 
lium modo , sed etiam juvenum studio et amicitia flo- 
ruit? Sed ingravescente aetate orbatus conjuge et 
rude donatus, urbis frequentiam fugiens rus se rece- 
pit ibique solitarius vixit, adversae valetudinis et se- 
nectutis, quibus etiam caecitas accesserat, onera conju- 
gis recens nuptae cura et teneri infantuli caritate 
sublevans. Diem obiit octogenarius xxiv Augusti, 

relicta vidua etfiliolo, quibus haud deerit illorumbene- 
volentia, quospatris opera et consilium tam saepejuvit. 

Utinam hic possem subsistere! utinam graviores 
nobis casus Deus averruncasset! Crudum vero adhuc 
est vulnus quod Academiae huic et patriae inflixit 
immatura mors desideratissimi collegae ante hos tres 
menses nobis erepti. Praesens est omnium auimis imago 
viri, cujus vacua sedes fragilitatis rerum humanarum 
tam acriter nos commonet ! Non exspectatis a me , 
AA., ut wenckebachii vitam et merita hic recolam , 
quod pie digneque nuper fecit unus ex hoc coetu, qui 
doctrinam illius melius quam ego aestimare potest *) ; 
satis et mihi et vobis fecero, si imaginem viri, qua- 
lem omnes novimus, leviter adumbrem. 

Guil. wenckebachius Hagae natus patre hono- 
ratissimo et doctissimo, jam a teneris literarum amore, 
quo ille ardebat, est imbutus; adolescens autem in 
gymnasium Lugduno-Batavum , quod tum Bossio rec- 
tore florebat, deductus quantos ibi fecerit progressus 
quantaque excelluerit morum modestia et doctrinae 
amore, meminit unus collegarum nostrorum, qui ado- 
lescens in eodem gymnasio est eruditus. Deinde ap- 
plicavit se praecipue ad naturales disciplinas, quarum 
studium in Daventriensi Athenaeo duce Nieuwen- 
husio V. Cl. inchoatum deinceps in hac Academia 
persecutus est. Hic qualem se praebuerit, cum ipse 
memini tum plures nostrum qui aequales ei aut sup- 



*) Dr. A. S. Rueb, Aatron. Lcctor, Ter Nagedaclitenis van W. Weno 
hebach eni. , te Utrecht, foij C. van der Po$t Jr. , 1847. 



Digitized by Google 



27 



pares fuerunt. Animus integer et candidus , studium 
alacre et indefessum, veri pulcrique pariter amans 
colebat aeque literas ac mathesin et physicen , aeque 
carus erat Schroedero et Mollio atque Heusdio et 
Goudoevero; philosophi pariter et philologi suis eum 
adnumerabant Nec postea quum, decurso Academiae 
spatio , muneris occupationes ei vix quidquam otii ad 
litteras colendas relinquerent , amorem tamen earum 
unquam deposuit; quod testata est oratio ejus inau- 
guralis ante biennium ex hac cathedra habita, in qua 
de matheseos et litterarum studio conjungendo ita 
• disseruit, ut facile appareret litterarum amorem m illo 
mathematicorum cultu haud exolevisse. Nihilominus 
disciplinae naturales et mathematicae eum unice oc- 
cupatum tenebant, neque solum officio , sed etiam 
voluntate: erat enim prorsus, ut ajunt , mathemati- 
cum caput: mira in eo indagandi ct cognoscendi 
dxQ^na cum singulari disserendi et demonstrandi 
perspicuitate juncta , quas artes ii etiam praedicabant , 
qui ceteroquin ad mathesin erant tardiores. Lucu- 
lentius hujus facultatis monumentum exstaret, si ab- 
solvere ei licuisset opus , quod in manibus habebat , 
de physica populariter scriptum, quod sane specimen 
fuisset multiplicis et copiosae doctrinae cum singulari 
simplicitate et perspicuitate junctae. Diligentiae vero 
ejus par erat constantia et assiduitas. Si quod opus 
studio dignum suscepisset , nullis impedimentis aut 
molestiis ab eo deterrebatur. Quam obscura et ope- 
rosa sit meteorologicorum cognitio, novimus sane. 
Hanc doctrinam olim ab aristotele inchoatam et 
nostra aetate laetius reviviscentem ille incredibili in- 

dagandi, observandi, computandi cura et industria est 
aggressus , tantumque in ea profecit , ut non solum 
apud nostrates sed apud exteros etiam ejus nomen 
magis magisque celebraretur. 

Sed de wenckebachii doctrina ii rectius judica- 
bunt , qui in has artes interius se insinuarunt. Quali 
autem animo fuerit, palam omnibus notum est. Prae- 
sens est vobis , AA. , vultus ille candidus , frons 
aperta, recti oculi , incessus et gestus alacer, recti 
prompti sincerique animi speculum. In officio autem 
fungendo quis eo religiosior? Nimis severus subinde 
putabatur; severior tamen erat sibi quam aliis. Ita • 
se inde ab adolescentia adsuefecerat, ut ab officii re- 
gula ne transversum quidem digitum discederet, nec 
odio nec gratia moveretur, molestias quaslibet fortiter 
ferret, denique sibi res, non se rebus subjungeret 

Talibus ingenii animique facultatibus praeditus quan- 
to ille, si diutius vixisset, Academiae huic et patriae 
decori et emolumento fuisset futurus! Sed brevis no- 
bis fuit cari capitis fructus. Quum enim per aliquot 
annos in Academia militari primum Delphis , deinde 
Bredae naturales et mathematicas disciplinas magna 
cum laude tradidisset, ante biennium Regis Augu- 
stissimi decreto huc vocatus ad mathesin docendam , 
quum jam laboris sui segetem laetius crescere vide- 
ret, violento morbo est absumtus. Lugent eum senex 
pater et florens conjux tenerique liberi, lugent propin- 
qui et amici, nec minime luget haec Academia, quae 
brevis illius praesentiae longam servabit memoriam *). 



*) Natus erat Wenckebachius Ifagae Coroitis racnse Decerobri a. 1803; 

Hujas calamitatis magnitudo facit ut levius fortasse 
quam par est commovear casibus luctuosis sane, qui 
nonnullos nostrum afflixerunt. Annus praesens et 
proximus, tam multis miser et funestus, etiam nonnullis 
e nostro collegio gravis fuit non solum adversa valetu- 
dine, seJ etiam carissimorum pignorum amissione : vo- 
bis, dico, conjunctissimi collegae, georgi guil. vbeede 
et hermanne royaards , quorum alter dnlcem filio- 
lam , alter fratrem et sororem germanos ereptos vobis 
lugetis. Aequanimitas vestra facit ut mea consolatione 
non egeatis, immo ut hocco die mecum Deo Optimo 
gratias agatis et Academiae congra-tulemini , quod 
plerisque salvos et incolumes hic adesse contigit, pau- 
cis adhuc laborantibus laeta convalescendi spes allucet. 
Vos quum intueor, vegetara senum, virorum, juvenum 
coronam, conspectus hic rae recreat animumquo ex trt- 
stium fatorum recordatione ad laetiora recolenda erigit 

§ 

Superiore anno lustrum Academiae agebatur alte- 
rum et quadragesimum; quod tempus festum celebrare 

iv Acaderaiam Rheno-Trajeclinam venit a. 1822, prius Athenaei 
Daventrienaia civia, eoque ipao anno irV Academia Lugduno-Batava 
coronatua, explicita quae» liotie cujua aiyumentum erat: Exponatur 
larometri ad objectorum altitudines determina ndas destinati tum con- 
structio tum vsus. A°. 1828 mandafum eat ei munua diaciplinaa 
partim mathematicaa partim naturalea docendi in Academia militari 
tum Delphia , paullo post Bredae conatituta : quod munua . Belgico 
tumultu per aez fere annoa 1830 — 30 interruptutn, primum Lectoria, 
deinde Profeaaoria titulo uaque ad a. 1842 obtinuit. Dehinc honc— 
rifico otio donatua, a. 1844 in Academia Rheno-Trajectina mathema- 
ticorum cathedram obtinuit , cujus muneris profeaaionem auacepit d. 
21 Januarii a. 1845, habita oratione inaugurali de Matheseos ac Phi- 
losophiae naturalis in Academiis tradendae consilio et methodo. 
Diem obiit 2 Januarii 1847. Varia viri acripta aecundum indiceoi, 
quem confecit Doct. A. S. Rueb , infra commemorabuntur. 

Academica juventus decrevit. Juventutem dico; non 
quasi nobis aetate maturis aut provectioribus haec 
solennia parum cordi essent; sed hic mos est nostro- 
rum temporum, ut juventus sua sponte suoque arbi- 
tratu omnia ordinet; et fatendum est, rem ita paratam 
et ordinatam fuisse ut nihil posset supra, Quis sine 
voluptate in memoriam revocet pompam illam et in- 
cessum juvenum Philippi II Hispaniarum Principis 
solennem introitum in hanc urbem repraesentantium ? 

- 

Res erat et pulcra et ardua : eruenda quippe e ve- 
tustis annalibus et tabulis memoria priscorum virorum 
et rituum; in lucem proferenda erant illorum tempo- 
rum mos et habitus et vestitus ; idque efFectum est 
ea cura et arte et impensa, ut sumtum spectaculi 
magnificentia , magnificentiam diligentia exaequaverifc 
Neque festo illorum dierum apparatui incolarum ex- 
spectatio ac studium defuit Quantus erat concursus 
civium et hospitum, hominum omnis ordinis, sexus, 
aetatis! Quot coetus et concilia sodalium tam tironum 
quam veteranorum! Per totam hebdomadem, a die 
xv ad xx m. Junii, symphoniae, epulae, acroamata, 
spectacula varii generis acta; omnes urbis planteae 
tectaque omnia tricoloribus linteis velata, ut ardente 
solis aestu in umbra ambulares. Quod autem jure 
praedicandum, in tanto concursu, tanta laetitia, tanta 
turba mirabilis fuit ordo; nihil factum, nihil paene 
auditum, quod modestiam et decus publicum laederet. 
Profecto haec intuentes, mirabamur in Academia ju- 
ventute id quod de Atticis praedicari solebat, eos non 
solum tam decore, sed tam serio ludere: quid facere 
putetis, quando ad res severas se applicent? Et quo- 

niam morcs et stadia attigi, gratum mihi est posse 
profiteri, honorifica de his esse Cl. Virorum testimonia, 
tam morum decentiam quam studiorum industriam 
laudantium. Sunt quidem nonnulli, qui justo laxiores 
habent vitae suae habenas; sunt qui aetatis fervore 
abrepti interdum labuntur; sunt qui pulchri sensu aut 
symphoniamm dulcedine supra modum capti , officii 
et decoris fines interdum migrant; hos sanior mens 
et meliora exempla reducant, oro, in viam ! Plerique 
, vero serias occupationes ludicris rebus anteponunt ; 
intelligunt ' Academiam non esse diversorium ludi et 
inertiae, sed palaestram bonarum artium, quibus ani- 
mi ad veram libertatem et sapientiam formandi sunt. 
Lubenti et grato animo accepimus honorificum specimen 
amoris et observantipe , quod cives Academici erga 
professores palam exhibuerunt; non minus vero grata 
nobis fuerunt documenta tam scriptis quam factis ex- 
hibita, quibus probarunt, doctrinam et honestatem 
et humanitatem conjunctas esse solere. Nolo referre 
quae verecundia suadet reticere; unum hoc specimen 
memorare juvat, quod proximo anno , quum in Hol- 
landia Septentrionali morbus grassaretur, medicinae 
Candidati operam suam ultro obtulerunt ad medicorum 
et aegrotantium laborem sublevandum, eoque exemplo 
ostenderunt, id quod cuncti tacite sentiunt, oportere 
doctrinam labore partam ad communem utilitatem et 
salutem conferri. 

Sed revertor unde paululum sum digressus. Idem 
ille mensis Junius non tantum hilaritati et pompae, 
sed severioribus etiam Musis dicatus fuit Duo cla- 

rissimi viri , joannes andreas muldee et CORNELius 
guilielmus opzoomer, decreto Regio Professores 
extraordinarii creati, alter in Facultate Medicinae , 
alter in Facultate Litt hum. et Phil. theoreticae, mu- 
nus sibi delatum solennibus orationibus sunt auspicati: 
prior die iv ejus mensis oratione latina de conjungen- 
dis variis artis Medicae partibus , ratione habita studii 
praxeos et institutionis ; alter die IX oratione vernaculo 
sermone habita de Phihsophia hominem secumipso recon- 
ciliante *): uterque tanta audientium frequentia tantaque m 
approbatione , ut facile appareret, quali desiderio ac 
favore cuncti novos doctores vel collegas exciperent. 
Neque vanum hoc omen aut inanem hanc exspectatio- 
nem fuisse, experientia probavit. Quid ego nunc re- 
novcm vota quae superiore die anniversario ex hoc 
loco pro utroque vestrum, altero praesente, altero 
absente, decessor meus palam nuncupavit? Quid pu- 
blice profitear gratulationes et amicitiae testificationes 
mutuo datas et acceptas? Ubi facta loquuntur, non 
opus est verbis. Reapse experti sumus non inanem 
hanc ostentationem fuisse ; experti sumus , etiam in 
dispari studiorum genere et in diversis animorum sen- 
tentiis exstare posse eam benevolentiam quae est sua- 
vissimum doctrinae decus et condimentum. Utinam 
mutua officiorum et sententiarum communione conjunc- 
tio illa magis magisque firmctur, et Vestra, Clarissimi 
Collegae, ars et eruditio diu quam plurimis tam ad 
bene vivendum quam ad bene cogitandum sit salutarisl 



*) Do Wijslegecrte den mensch met ssichselven verzoenende. Re- 
devoering uitgesproken door Mr. C. W. Opioomer. Leiden , 1840, 

Quam dulcis et fida sit benevolentia officii doctri- 
naeque communione conciliata, id nuper Tu quoque 
expertus est, quem oculi mei cuperent hic adspicere, 
Clar. jane is. wolterbeek, medicorum nostrorum 
Nestor! Dies xrv m. Decembris explebat tibi annum 
semisecularem medicae artis in hac civitate tam for- 
titer quam feliciter factitatae : quo dio frequens me- 
dicorum cohors, praeeunte Clar. collega petro jano 
is. de fremert, disciplinae tuae alumni sinceras Tibi 
obtulerunt gratulationes, quas non solum collegae et 
amici, sed magna pars civium tacitis votis sunt pro- 
secuti, ac Regii favoris insigne meritis Tuis tributum 
unanimi plausu approbarunt. Utinam Deus vegetam 
qua frueris senectutem longe Tibi proferat et grata 
recfce factorum recordatio eam exhilaret! 

Restat, AA., ut de Academicis institutis doctrinae- 
que instrumentis et subsidiis breviter commemorem. 

Horum nullum latius patet aut ad plures pertinet 
quam Bibltotheca, quae voluminuin copia assidue cre- 
scit; hoc anno praesertim locupletata est lauta acces- 
sione librorum ad Naturales disciplinas spectantium. 
Catalogum librorum typis impressorum jam pridem 
absolutum et divulgatum mox alter Mss. sequetur; 
tertius denique , qui libros secundum disciplinarum 
ordinem descriptos habebit, colophonem aliquando operi 
imponet. 

Hortm Botmieus tam diligenti plantarum et sato- 
rum cultura quam crescente eorum copia floret et 
in dies augescit. Mutuo commercio semina et stirpes 
e peregrinis regionibus ac dissitis zonis huc vehun- 

3 

tur *) ct vicissim hinc illuc transportantur. Adeo au- 
tem increvit plantarum multitudo, ut hortus et caldaria 
et hibernacula capere earum multitudinem non amplius 
possint et commodiorem locum flagitent. ' 

Laboratorium Chemicum , non minimum hujus Aca- 
demiae ornamentum, pergit abunde satisfacere tam ci- 
vium quam hospitum studiis, qui vel ad scientiae in- 
vestigationem vel ad medicinae aliarumve artium usum, 
naturae fabricam rerumque compositionem et elementa 
rimari cupiunt. Museum Zoologicum splendet nitore plu- 
marum, pellium, ossium, squamarum omnis generis ani- 
malium , quae ibi lucido ordine disposita asservantur. 
Mmeum Mineralogicum loci amplitudine et instrumento- 
rum apparatu auctum, etiam justa rerum dispositione 
et pleno earum indice discentium usui accommodatum 
est. Specula Astronomica et Theatrum Physicum, docto- 
rum et discentium studiis trita, nihil detrimenti ceperunt. 

Theatrum Anatomicum multis et pulcris speciminibus, 
praecipue diversarum humani corporis partium, locu- 
pletatum est, nec mediocrem accessionem sperat ex 
omnigenum bestiarum copia quas Paradisus Amstelo- 
damensis alit. Theatrum Mxcroscopicum ita ditescit 
speciminum et instrumentorum copia, ut spondeat se 
intra breve tempus nulli aemulo postponendum fore. 
Nosocomii conclavia partim medieinae partim chirur- 
giae destinata pergunt tam discentium studiis quam 
aegrotantium commodis large prospicere. Sexcenti 
amplius aegroti omnis generis summa diligentia trac- 



*) In his meraorabilis fuit accessio plantarum , benevolentia viri 
Cons. H. Heylidy ex urbe Paramaribone Indiae Occid. huc missarum. 

tati et magna pro parte curati sunt; variac opera- 
tiones, in his etiam difficillimae dictuque horrendae , 
felici eventu peractae. Supellex chfciirgiae et obstetri- 
ciae arti factitandae nil desiderat; medicinae apparatus 
nuper auctus est pulchra collectione speciminum arte 
Doct. Felicis Thibert Parisiensis confectorum, qui- 
bus varii cutis morbi repraesentantur. 

Haec de Academicis institutis et doctrinae instru- 
mentis commemoranda habui. In quibus grato animo 
agnoscatis, AA., Academiae Curatorum liberalitatem , 
qui quantum possunt conferunt ad discendi oppor- 
tunitates augendas; agnoscatis item Professorum et 
Lectorum industriam, qui in sua quisque provincia 
pro virili elaborant, ut partim praeceptis partim scrip- 
tis tam Academiae decus quam doctrinarum cultum 
et eruditionem promoveant Utinam vestris conatibus 
faveat Deus , Vosque diu incolumes servet ac Sapien- 
tiae suae luce illustret ! 

Jara tempus est ut hoc loco decedam et magistra- 
tum Academicum tradam viro Clar. bernhardo 
prancisco SUERMAN, cui Augustissimi Regis decreto 
hoc munus in proximum annum est mandatum. Lu- 
bente animo Tibi, collega conjunctissime, hosce trado 
fasces, qui aetatem Tuam et sapientiam et facundiam 
tam mirifice decent Utinam hoc munus, quod Te ob 
domestica fata gravare sentio, leve et jucundum Tibi 
reddat collegarum studium et discipulorum observantia! 
Utinam, Te Rectore, Academia Rheno-Trajectina tam 
civium numero quam bonarum artium studiis crescat, 
floreat! Quod faxit Deus! 

Publico hujus diei officio peracto, privatum mihi restat of- 
ficium , quod tam mea quam collegarum meorum VV. CC. 
voluntas mihi imposuit : ut exhibeam vobis Programma 
certaminis litterarii ab hujus Academiae Professoribus 
in proximum annum indicti. Quaestiones e diversis disciplinis 
propositae sunt hae: 

E disciplina Theologica: 

Exponatur vis dicti , Joh. Ev. c. IV, 22 : nvevpx i ©f^ 
xxl rovq npovKvvovvrxq xitriv iv irvevpxrt tcxi xXtfeix ht 
yrporxvveTv , in exponendis Ethices Christianae indole, argumen- 
to, consilio; deinde historia duce probetur, quatenus Christiani 
in Ecclesiae institutis , regimine , forma , illius effati vim vel 
attenderint vel neglexerint. 

E Jurisprudentia : 

Ordine historico exponatur, quinam praesertim jureconsulti 
locum de lege ad praeteritum non revocanda illustraverint, et 
qua ratione in componendis praecipuis illius generis contro- 
versiis versati sint? 

E Medicina: 

Enarrentur praecipua experimenta de aethere sensus oppri- 
mendi caussa inhalato, tam quae adhuc descripta sunt quam 
quae ad proximam usque aestatem describentur ; addantur pro- 
pria experimenta in animalibus eo consilio instituenda, ut inde 
vis aetheris inhalati tum in reliquas corporis partes, tum prae- 
8ertim in systema nervosum eruatur; atque ex his singulis et 
cunctis quid colligi possit , perspicue demonstretur. 



E Philosophia Naturali: 
I. CoUigantur et exponantur experimenta a variis naturae 

scrutatoribus instituta ad venenorum effectus in plantas cxplo- 
randos, iisque propria experimenta id spectantia addantur. 

II. duum nonnulli arbitrentur, plantas anorganicis tantum 
principiis nutriri , alii vero eas organicis insuper substantiis e 
terra haustis ali existiment : quaeritur, ut exhibeantur propriae 
auctoris observationes et experimenta ab ipso facta, quibus , 
quantum fieri possit , declaretur quid ea de re statuendum sit. 

E Litteris : 

Exhibeatur narratio de johannis qeoboii qbaevii vita 
iisque praesertim ipsius scriptis, quae ad res Patriae illustran- 
das pertinent. 

Certaminis campus aperitur omnibus Academiarum et Athe- 
naeorum , in Regno Neerlandiae civibus, qui hoc ipso anno 
tertium litterati curriculi annum ingressi sunt. 

Commentationes aliena manu scriptae omnesque latina ora- 
tione conficiendae (nisi quod in responsis ad quaestiones e 
Philosophia Naturali propositas , si placuerit , vernaculo sermone 
uti lieebit), ante diem X m. Januarii MDCCCXLyill , sine 
professorum expensis mittuntor ad ant. van goudobvee 
V. CL; singulae lemmate inscribuntor adjunguntorque scidnlae 
obsignatae auctorum nomina continentes , eodemque lemmate 
extrinsecus distinctae. 

De acceptis commentationibus judicium pubUce pronuntiabi- 
tur optimorumque responsorum auctoribus praemia tribuentur 
ipso die Academiae natali, anno MDCCCXLVIII. 

EDITOEUM. 



1822. Commentatio ad quaestionem physicam a nobil. disciplin. 
mathematicarum ac physicarum ordine a. 1821 propositam: 
Exponatur barometri ad objectorum, altitiidines detervunandas 
destinati tum constructio tum usus; quae praemium repor- 
tavit die 8 m. Februarii 1822, in Acad. Lugd. Batava. 

1827. Beoordeeling (gezamentlijk met den Hr. Luitenant, thans 
Kapitein-luitenant j. c. pilaab) van de Verzameling van 
Ster- en Zeevaartkundiye Tafelen ten dienste der ^eelieden , 
door jacob swabt, Leeraar der Wis- en Zeevaartkunde 
te Amsterdara ; thans Lector in de Wis- en Zeevaartkunde 
aldaar, bewaarder en beheerder der tijdmeters van 'sRijks 
Zeemagt, en lid van de Commissie tot het examineren 
der Zee-officieren , adelborsten en stuurlieden enz.; in de 
Bijdragen tot de Natuurk. Wetensch. door van hall, vbolik 
en muldeb, II* Deel (1827), l c stuk, blz. 181 — 221. 

1828. Beoordeeling van a. c. hazewinkel's Handleidivg om op 
verschillende wijzen de breedte buiten den middag te vinden 
enz. alsmede van b. lobatto, Nouvelle MeVtode ponr 
calculer la latitude par deux hauteurs du mleil, prises hors 
du nwridien; in de Bijdragen enz. 111« Deel (1828), Boek- 
besch. blz. 93—104. 

1829 — 32 Verscheidene beknopte wetenschappelijke berigten in 
de Bijdragen enz. van van hall, vbolik en muldeb. 

1830. Disputatio mathematica inauguralis de pontium lapideonun 
forma et mensuris ex aequihbrii doctrina determinandis; 
pro gradu magisterii et doctoratus etc. in Acad. Eheno- 
Trajectina defensa die 28 Maji 1830. Amstelod. 

1833 — 38. Verscheidene beknopte wetenschappehjke berigten in 
het Natuur- en Scheikundig Archief^ in 1833 door g.j.mul- 
deb aangevangen , van en met 1836 (lV« Deel) door 
dezen gezamentlijk met w. wenckebach uitgegeven. 

1835. Over peteus adsigebius en de oudste waarnemingen 
vari de afwijking der magncctnaald , in Nat. en Scheik. 
Arcldef, III«Deel, blz. 267—289. 

1836. Waarnemingen van de dagelijkschc vcranderingen in de 
afwijking der magneetnaald te 's Gravenhage. Archief 
IV» l)eel , blz. 42—78 en 240—267. 

Beschrijving van den magnometer van gauss, blz. 123-1 50. 

1837. Verandering der magnetische afwijking te Breda, waarge- 
nomen gedurende het noorderlicht van 18 Februarij 1837. 
Archief, V«Deel, blz. 17—27. 

Over de regelmatige dagelijksche verandering in de druk- 
king van den dampkring, volgens barometer-waarnemin- 
gen gedaan te '* Gravenhage. Ibid. blz. 143 — 160. 
Uitkomsten uit in Nederland gedane weerkundige waar- 
nemingen. Ibid. blz. 331 — 433. 

Dagelijksche veranderingen van de afwijking der magneet- 
naald te Breda, gedurendehetjaarl837. Ibid.blz.513-545. 
Temperatura regni Batavi in DisquisUume geographico- 
botanica de plantarum regui Batavi distributione, auctore 
p. a. w. miquel. Lugd.Batev.1837. Proleg. p. xiv — xxix. 

1838. Uitkomsten uit weerkundige waarnemingen gedaan te 
Paramaribo door H. H. dieperink. Jrchief, VI* Deel, 
blz. 65—86. 

Aard-magnetischc waarnemingen, gedurende het jaar 1838 
te Breda gedaan. Ibid. blz. 217—238. 
Meteorologische waarnemingen te Bredu, gedurende het 
jaar 1838. Ibid. blz. 239—258. 
1838 vereenigdc zich wenckebach met p. a. w. miquel en 
g. j. mulder tot de uitgave van het BuUetin des seien- 
ces p/igsiques et naturelles en Neerlande. 
Variations de Taiguile de declinaison, pendant 1'apparition 
de 1'aurore boreale du 18 Fevrier 1837, observ&s a 
Breda. BuUetin , annce 1838, p. 22 — 23. 
Sur la variation diurne dans la pression de 1'atmosphere. 
Ibid. p. 24. 

1839. Kesultats d'observations meteorologiques, faites*a Para- 
maribo par M. diepebink. Bulletin, annee 1839, p.l — 8. 
Comparaisons des variations diurnes de declinaison et de 
temperature, observees pendant 1'annee 1838 a Bredu. 
Ibid. p. 257—265. 

Eesultats des observations meteorologiques, faites a Breda 
pendant 1'annee 1838. Ibid. p. 273—283. 



ques, faites a Breda pendant 1'annee 1839. Bulletin », 
anne^e 1840, p. 149—163. 

Sur les variations de la pression moyenne annuelle de 
ratmosphere. Ibid. p. 226— 285. 
Natuurkundige stellingen voor de kadetten der artillerie 
en genie. Breda. 
1841. Over de gemiddelde luchtdrukking in Nederland en der- 
zelver veranderingen gedurende de verschillende maan- 
den van het jaar. Het InstUuut , 1841, blz. 275—304. 



1840. Rcsultats des observations 

1842. NatuuTkundige stellingen voor de kadetten van alle wa- 
penen. Tweede druk. Breda. 

Over eene verbetering van den gemiddelden barometer- 
stand wegenB de hoogte van de waarnemingsplaats boven 
de zee. Het Instituut, 1842, blz. 267 — 270. 

Over het bestaan eener achttienjarige periode in de ge- 
middelde jaarlijksche hoogte van den barometer. Ibid. 
blz. 271—274. 

Beoordeeling van het werkje van a. van beek : Aanmer- 
kingen op eene proef over het golvenstillend vermogen der 
olie enz. Utreckt, 1842. Algem. Konst- en Letter-bode, 
1842, II» Deei, blz. 343—346. 
Brief aan de Bedactie van den Algem. Konst- en Letter- 
bode. Ibid. blz. 456—458. 

1843. Meteorologische Beobachtungen in Breda, in j. lamont's 
Annalen fiir Meteorologie etc, Jahrgang 1843, VII Heft, 
p. 90—96. 

Sur la temperature moyenne et ses variations annueUes, 
mensuelles et diurnes en Neerlande. Het Instituut, 1143 , 
blz. 311—364. 

1844. Rcsultate aus den Meteorologischen Beobachtungen in 
Breda, 1843, in J. lamont's Annalen ficr Meteorologie 
ctc, Jahrgang 1844, IX Heft, p. 117 *) 
Meteorologische waarnemingen te Buitenzorg op het 
eiland Java, door p. L. onnen ; bewerkt door w. wenc- 
kebach , in Nieuwe Verhandeluigen der eerste klasse van 
het KoninkUjk Nederlandsch Instituut. X» Deel , blz. I — xiv 
en blz. xviii — xxxvi. 

Uittreksel uit de meteorologische waarnemingen , gedaan 
aan boord van Z. M. korvet Boreas , op ecne reis naar 
O. I. en terug, door den Kapitein ter zee J. boelen en 
den Luit. der 2 e kl. brutel de la bivicre, medegedeeld 
door w. wenckebach; Utrecht. 

J. K. hasskarl, Meteorologische waarnemingen, gedaan 
op eene reize van Java naar Nederland , medegedeeld door 
w. wenckebach. Het Lutituttt, 1844, blz. 299—306. 
1846. Over de dageUjksche verandering der magnetische decli- 
natie te Breda. Het Instituut , 1846, blz. 259— 274. 
Sur la direction et Tintensite' moyenne du vent en Neer- 
lande et leurs variations tant regulieres qu'irregulieres ; 
iii Nieuwe Verhandeiingen der eerste klasse van het Konink- 
hjk Nederl. Instituut. XII» Deel, 1» Stuk, blz. 17—66. 



*) De staking do uitgaTe van la«oi»t'« Annalen fHr Meteorologie etc. 
heefl wBNCUBACU bclet eene vergissing, in lijne opgave ingeslopen . 
te herstellen. Zijne ingezondene waarnemingen yoor de maanden Julij, 
Auguttut, September en October behooren tot het jaar 1842, niet tot 
het jaar 1843. 

